Museo di Industria

Museo di Industria ta un museo dedica na historia industrial di Aruba, situa na San Nicolas. El a habri su porta oficialmente dia 12 di september 2016 como e prome museo di su tipo riba e isla.https://www.arubatoday.com/industry-museum-in-san-nicolas-opens-its-doors/Apertura di Museo Industrial, BonDiaAruba (13 di september 2016) 

E museo ta aloha den e edificio Watertoren y ta wordo maneha pa Fundacion Museo Arubano (FMA), cu ta un fundacion cu su mision ta pa conserva, proteha y promove e patrimonio historico, cultural y natural di Aruba.https://www.arubamuseum.org/

 Tema principal 
E museo ta mustra e desaroyo industrial di Aruba for di siglo diesinuebe pa dilanti, usando instalacionnan multimedia y panelnan informativo. E principal sectornan industrial cu ta wordo presenta ta:Create museum memories, Aruba Today (26 di september 2024) 
 explotacion di oro
 industria di aloe
 extraccion di fosfaat
 industria di zeta
 industria di turismohttps://www.arubamuseum.org/museo-di-industria/

 Watertoren San Nicolas 
Museo di Industria ta aloha den e historico Watertoren di San Nicolas, un edificio emblematico construi na aña 1939 segun un diseño di e arkitecto Hulandes Pieter van Stuivenberg (1905-1985).https://www.monumentenfondsaruba.com/projecten/watertoren-san-nicolas
E toren ta consisti di un base (substructura), un toren halto (seccion vertical), y un tanki di awa den e parti superior.

Na 2003, Monumentenfonds Aruba a cumpra e toren y esaki a wordo restaura na 2009–2010 como un di e monumentonan di Aruba. 

 Mira tambe 
 Lista di museo na Aruba

Category:Economia
Kategoria:Museo na Aruba